ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr. 16 din  06.03.2026
Privind aprobarea actualizării de date a unui imobil situat ȋn 
intravilanul satului Cerchejeni , comuna Blândeşti, judeţul Botoşani 
Consiliul Local al Comunei Blȃndești, județul Botoșani, întrunit în ședință extraordinară(de ȋndată) din data de 06.03.2026;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a primarului comunei Blȃndești, Ştelian Maxim prin care se susţine necesitatea şi oportunitatea proiectului, constituind un aport pentru dezvoltarea colectivităţii; Hotărârea Guvernului nr. 604/2006 pentru modificarea și completarea H.G nr. 971/2002 privind atestarea domeniului public al judeţului Botoşani, precum şi al municipiilor, oraşelor şi comunelor din judeţul Botoşani, anexa nr. 22; rapoartele comisiilor de specialitate ale Consiliului Local al comunei Blândeşti
Ţinând cont de raportul de specialitate nr. 713/2026  şi raportul nr. 715/2026 al Comisiei speciale de inventariere a domeniului public și privat al comunei Blȃndești, prin care se propune actualizarea datelor de identificare a unui imobil situat ȋn intravilanul satului Cerchejeni, comuna Blândeşti, judeţul Botoşani;
În baza art. 129 alin. (1) și alin. (2) lit. c) și alin. (14), art. 286 alin. (1) și alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
Hotărăște:
Art. 1. Se aprobă actualizarea datelor de identificare a imobilului situat ȋn intravilanul satului Cerchejeni, comuna Blândeşti, judeţul Botoşani, după cum urmează:
- teren intravilan sat Cerchejeni se va ȋnscrie suprafaţa de 957 mp. (suprafaţă din măsurători) ȋn loc de 285,33 m. (suprafaţă din acte), categoria de folosinţă drum sătesc situat ȋn PC. nr.1331 aparţinând domeniului public al comunei Blândeşti, judeţul Botoşani ȋn vederea efectuării operaţiunilor de introducere a imobilului ȋn baza de date integrată şi atribuirea numerelor cadastrale la O.C.P.I. Botoşani conform Planului de amplasament şi delimitare a imobilului ȋntocmit de către  PFA CILIBIU EUSEBIU LAURENTIU din anexa.
Art. 2. Prezentul act administrativ este act premergător ȋn vederea intabulării dreptului de proprietate ȋn domeniul public al comunei Blândeşti, iar ulterior, pentru elaborarea proiectului de hotărâre de completare a inventarului domeniului public, care, ȋnsoţit de extrasul de carte funciară şi alte documente justificative va fi transmis ȋn vederea comunicării punctului de vedere cu privire la proiectul de hotărâre de atestare, potrivit art. 289 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare.
Art. 3. Primarul comunei Blȃndești va duce la îndeplinire prevederile prezentei hotărâri prin intermediul compartimentelor de specialitate.

